Translate the text from Welsh to English.



 
Cyhoeddodd Llywodraeth Cymru ei strategaeth 10 mlynedd, “Gweithio Gyda'n Gilydd i Leihau Niwed”, i fynd i'r afael â chamddefnyddio sylweddau yng Nghymru ym mis Hydref 2008\. Mae'r Strategaeth yn nodi ein hagenda genedlaethol glir ar gyfer lleihau a mynd i'r afael â'r niwed sy'n gysylltiedig â chamddefnyddio sylweddau ac mae'n ymdrin â phedwar maes â blaenoriaeth:

* Atal niwed;
* Cynorthwyo camddefnyddwyr sylweddau – rhoi cymorth iddynt ymadfer a dal ati;
* Cynorthwyo ac amddiffyn teuluoedd;
* Mynd i’r afael ag argaeledd ac amddiffyn unigolion a chymunedau drwy weithgarwch gorfodi.

Mae ymrwymiadau'r Rhaglen Lywodraethu yn dystiolaeth bellach o'r pwys y mae Llywodraeth Cymru yn ei roi ar yr agenda heriol hon.Ym mis Chwefror 2013, cyhoeddodd Llywodraeth Cymru Gynllun Cyflawni Camddefnyddio Sylweddau newydd ar gyfer 2013 – 15 sy'n ategu'r Strategaeth ac yn nodi'r camau y byddwn ni a'n partneriaid yn eu cymryd dros y 2\-3 blynedd nesaf er mwyn lleihau'r niwed sy'n gysylltiedig â chamddefnyddio sylweddau. Llywiwyd y blaenoriaethau yn y cynllun cyflawni gan ymgynghoriad â rhanddeiliaid a chanfyddiadau'r gwerthusiad annibynnol o brosesau ar gyfer tair blynedd gyntaf y strategaeth camddefnyddio sylweddau.

Mae'r cynllun cyflawni, sy'n cwmpasu pedwar nod allweddol y strategaeth, yn darparu rhaglen waith heriol ac fe'i datblygwyd gan ganolbwyntio'n bennaf ar wella canlyniadau ar gyfer y rhai sy'n dioddef oherwydd camddefnyddio sylweddau.

Er mwyn cyflawni'r canlyniadau hyn mae'n rhaid i ni gydweithio â phartneriaid ar draws yr agenda camddefnyddio sylweddau er mwyn sicrhau y parheir i wneud cynnydd.  Eleni, mae'r gwaith partneriaeth hwn wedi ein galluogi i gyflawni nifer o gamau gweithredu allweddol fel y nodir yn Adroddiad Blynyddol ar Gamddefnyddio Sylweddau 2013 yr ydym yn ei gyhoeddi heddiw.  Er enghraifft, rydym wedi cyhoeddi Compendiwm Iechyd a Lles newydd, y bwriedir iddo hysbysu a helpu'r sawl sy'n cynllunio gwasanaethau, comisiynwyr, darparwyr camddefnyddio sylweddau a darparwyr iechyd a gofal cymdeithasol ehangach sy'n gweithio gyda'r rheini â phroblemau sy'n ymwneud â chamddefnyddio sylweddau, gan gynnwys y rheini nad ydynt yn defnyddio gwasanaethau ar hyn o bryd. Rydym wedi cymryd cam pwysig arall ymlaen drwy gyhoeddi canllawiau newydd ar sefydlu systemau integredig ar gyfer darparu gwasanaethau seiliedig ar adferiad. Mae'r ddogfen hon yn nodi ein hymrwymiad i ddarparu gwasanaethau seiliedig ar adferiad a fydd yn llywio arfer ac yn gwella canlyniadau i ddefnyddwyr gwasanaethau. Byddwn yn gweithio nawr i helpu comisiynwyr, cynllunwyr a darparwyr i ymgorffori'r arferion hyn mewn prosesau darparu gwasanaethau.

Drwy'r Gronfa Gweithredu ar Gamddefnyddio Sylweddau (SMAF) mae Llywodraeth Cymru wedi parhau i fuddsoddi mwy na £32\.5 miliwn er mwyn lleihau'r niwed sy'n gysylltiedig â chamddefnyddio sylweddau sydd wedi'i gwneud yn bosibl i ddarparu gwasanaethau ledled Cymru. Fel y dengys yr ystadegau diweddaraf ar gamddefnyddio sylweddau a gyhoeddwyd yn gynharach heddiw, mae'r buddsoddiad hwn yn cael effaith wirioneddol am ein bod yn gweld gwelliant parhaus o ran amseroedd aros a gofnodir ar gyfer unigolion sy'n cael triniaeth a hefyd leihad yn nifer yr unigolion sy'n gorfod cael triniaeth. Byddwn yn parhau i weithio gyda gwasanaethau er mwyn sicrhau y parheir i wneud cynnydd o ran canlyniadau triniaeth.

Mae cynnydd da yn parhau i gael ei wneud o ran cyflawni ein hymrwymiadau allweddol a nodir yn y Rhaglen Lywodraethu. Mae lleihau nifer y marwolaethau sy'n gysylltiedig â chyffuriau, sy'n cynnwys marwolaethau o ganlyniad i wenwyno cysylltiedig â chyffuriau a marwolaethau o ganlyniad i gamddefnyddio cyffuriau, yn dal i fod yn flaenoriaeth a gwelwyd lleihad yn nifer y marwolaethau yn y ddau gategori hyn am yr ail flwyddyn yn olynol. Er hynny, gwyddom fod modd atal y rhan fwyaf o'r marwolaethau hyn ac, felly, rydym wrthi'n ymgynghori ar gynigion i wella ein prosesau adolygu systematig ar gyfer achosion o wenwyno angheuol a heb fod yn angheuol gan gyffuriau er mwyn sicrhau y gallwn ostwng cyfraddau ymhellach.

Mae adferiad cynaliadwy, hirdymor o gamddefnyddio sylweddau yn dibynnu ar wella'r canlyniadau cymdeithasol ac economaidd i ddefnyddwyr gwasanaethau.  Felly, mae'n braf gweld cynnydd yn nifer yr unigolion sy'n cael budd o Brosiect Mentora Cymheiriaid Cronfa Gymdeithasol Ewrop. Erbyn diwedd Mehefin 2013, roedd y prosiect wedi gweithio gydag 8,800 o gyfranogwyr ledled Cymru, ac roedd 799 o'r rheini wedi cael gwaith cyflogedig. Yn wreiddiol, roedd disgwyl i'r prosiect llwyddiannus hwn ddod i ben ym mis Medi 2013 ond rydym wedi gweithio'n galed i sicrhau bod y cynllun yn cael ei ymestyn am chwe mis o fis Medi 2013 hyd at fis Mawrth 2014\.  Byddwn yn troi ein sylw nawr at sicrhau y caiff rhaglenni newydd Cronfa Strwythurol Ewrop ar gyfer 2014\-20 eu defnyddio i helpu'r grŵp cleientiaid hwn.

Mae lleihau'r niwed sy'n gysylltiedig â chamddefnyddio Alcohol yn dal i fod yn her wirioneddol. Rwy'n benderfynol o ddefnyddio'r holl ddulliau polisi sydd ar gael i ni yng Nghymru er mwyn mynd i'r afael â chamddefnyddio alcohol, gan gynnwys deddfwriaeth lle mae cyfle i wneud hynny. Rydym hefyd yn parhau i ddefnyddio mentrau codi ymwybyddiaeth i hysbysu a rhybuddio unigolion am beryglon camddefnyddio alcohol a'r llynedd nodwyd ein bod wedi ymestyn cwmpas ein rhaglen Newid am Oes er mwyn cynnwys atal camddefnyddio alcohol.  Ym mis Mawrth 2013, ail\-lansiodd Llywodraeth Cymru ‘Paid â gadael i'r ddiod dy ddal di'n slei bach’, sef ymgyrch alcohol Newid am Oes. Nod yr ymgyrch oedd cyrraedd unigolion sy'n yfed mwy na'r lefelau a argymhellir, er ei bod yn bosibl na fyddent yn cyfrif eu hunain yn unigolion â phroblem yfed. Ym mis Hydref, lansiodd y Prif Swyddog Meddygol Becyn Cymorth Alcohol mewn Addysg Uwch a fydd yn helpu Prifysgolion i gofnodi arferion yfed y myfyrwyr ac mae'n cynnwys canllaw cam wrth gam ar lunio polisïau effeithiol ar alcohol a'u rhoi ar waith.

Rydym yn parhau i weithio gyda phartneriaid er mwyn mynd i'r afael â'r niwed sy'n gysylltiedig â chamddefnyddio sylweddau ac mae heriau sylweddol yn ein hwynebu yn ystod y flwyddyn i ddod. Byddaf yn gofyn i'r Panel Cynghori ar Gamddefnyddio Sylweddau ystyried rhai o'r heriau hyn, gan gynnwys ystyried y materion/ymyriadau ar gyfer alcohol a chyffuriau mewn poblogaeth sy'n heneiddio a rhoi cyngor ar b'un a ddylid ychwanegu at ymateb polisi Llywodraeth Cymru ynghylch gwerthu a thrwyddedu Alcohol, gan dderbyn natur annatganoledig rhai o'r materion.

Byddwn hefyd yn diweddaru'r Fframwaith Cynnwys Defnyddwyr Gwasanaethau i gynnwys rhannu arferion da o safbwynt ymgysylltu â defnyddwyr gwasanaethau wrth gynllunio gwasanaethau camddefnyddio sylweddau.

Hefyd, fel rhan o'n hymrwymiad parhaus i wella iechyd a lles aelodau o'r lluoedd arfog a chyn\-filwyr yng Nghymru, byddwn yn cyhoeddi canllawiau er mwyn ceisio hwyluso'r gwaith o nodi cyn\-filwyr â phroblemau camddefnyddio sylweddau a'i gwneud yn haws iddynt gael gafael ar driniaeth.

Mae'r adroddiad atodedig yn rhoi crynodeb manylach o'r cynnydd a wnaed o ran rhoi ein Strategaeth Camddefnyddio Sylweddau 10 mlynedd a'r Cynllun Cyflawni cysylltiedig ar waith yn ystod y flwyddyn ddiwethaf.  Drwy barhau i fuddsoddi a chefnogi, byddwn yn sicrhau bod lleihau camddefnyddio sylweddau yng Nghymru a chefnogi'r rhai sy'n delio â'i effeithiau yn parhau i fod yn flaenoriaeth i Lywodraeth Cymru.







Translation:


 
The Welsh Government published its ten year strategy, “*Working Together to Reduce Harm*”, to tackle substance misuse in Wales in October 2008\. The Strategy sets out our clear national agenda for tackling and reducing the harms associated with substance misuse in Wales and covers four priority areas:


 


* Preventing harm;
* Supporting substance misusers – aiding and maintaining recovery;
* Supporting and protecting families; and
* Tackling availability and protecting individuals and communities via enforcement activity.


Our Programme for Government commitments further evidence the importance the Welsh Government places on this challenging agenda.


 


In February 2013 the Welsh Government published a new Substance Misuse Delivery Plan for 2013 – 15 which supports the Strategy and sets out the actions that we and our partners will take forward over the next 2\-3 years to reduce the harm associated with substance misuse. The priorities in the delivery plan were informed by both a stakeholder consultation and the findings from the independent process evaluation of the first three years of the substance misuse strategy.


 


Spanning the four key aims of the strategy, the delivery plan provides a challenging programme of work and has been developed with a primary focus on improving outcomes for those impacted by substance misuse.


To achieve these outcomes we must continue to work together with partners across the substance misuse agenda to ensure that progress is maintained.  This year, this partnership working has enabled us to deliver on a number of key actions as set out in the 2013 Substance Misuse Annual Report that we are publishing today.  We have, for example, published a new Health and Wellbeing Compendium, designed to inform and assist service planners, commissioners, substance misuse and wider health and social care providers who work with those with problematic substance use, including those not currently accessing services. Another important step forward is the publication of new guidance on establishing integrated systems of recovery oriented service provision. This document reinforces our commitment to a recovery oriented service delivery which will inform practice and improve outcomes for service users. We will now work to assist commissioners, planners and providers to embed these practices in service delivery.


Through the Substance Misuse Action Fund (SMAF) the Welsh Government have continued to invest over £32\.5 million to reduce the harm associated with substance misuse which has enabled provision of services across Wales. As the latest substance misuse statistics released earlier today demonstrate, this investment is having a real impact as we are seeing a continued improvement on reported waiting times for individuals accessing treatment and also a reduction in the numbers requiring access to treatment. We will continue to work with services to ensure continued progress in relation to treatment outcomes


Good progress continues to be made on our key Programme for Government commitments. Reducing drug related deaths, both deaths from drug related poisoning and from drug misuse remain a priority and these fell for the second successive year. Yet, we know that the majority of these deaths are preventable and therefore we are currently consulting on proposals to improve our systematic review processes for both fatal and non fatal drug poisonings to ensure that we can reduce rates further.


Long term, sustainable recovery from substance misuse relies on improving the social and economic outcomes for service users.  Therefore, I am pleased to see an increase in the number of individuals benefitting from the European Social Fund (ESF) Peer Mentoring Project. By the end of June 2013 the project had worked with 8,800 participants throughout Wales, of which 799 entered paid employment. This successful project was originally due to end in September 2013 but we have worked hard to secure a 6 month extension to the scheme from September 2013 until March 2014\.  Our next focus will be to ensure that the new 2014\-20 European Structural Fund programmes are utilised to help this client group.


Reducing the harm associated with Alcohol misuse remains a real challenge . I am determined to use all the policy levers available to us in Wales to tackle alcohol misuse, including legislation where there is scope to do so. We also continue to use awareness initiatives to inform and warn of the dangers of alcohol misuse and last year we reported that we have broadened the scope of our Change4Life programme to cover alcohol misuse prevention.  In March 2013, the Welsh Government re\-launched the Change4Life alcohol campaign ‘Don’t let drink sneak up on you’. The campaign aimed to reach people who, while they may not define themselves as problem drinkers, are drinking more than the recommended levels. In October the Chief Medical Officer launched the Alcohol in Higher Education Toolkit which will help Universities document the drinking habits of the students and includes a step by step guide to design and implement effective alcohol policies.


We continue to work with partners to tackle the harms associated with substance misuse and there are significant challenges in the coming year. I will ask the Advisory Panel on Substance Misuse to consider some of these, including, considering the issues/interventions for alcohol and drugs in an ageing population and advising on whether the Welsh Government’s policy response on Alcohol sale and licensing could be augmented, accepting the non\-devolved nature of some of the issues.


We will also refresh the Service User Involvement Framework to include the sharing of good practice in relation to service user engagement in the design of substance misuse services


Also as part of our continued commitment to improve the health and well being of armed forces service personnel and veterans in Wales we will publish guidance aimed at improving the identification of veterans with substance misuse issues and improving their access to treatment.


The attached report provides a more detailed summary of progress made to implement our 10 year Substance Misuse Strategy and associated Delivery Plan during the last year.  Through continued investment and support we will ensure that reducing substance misuse in Wales and supporting those dealing with its effects continue to be a priority for the Welsh Government.